
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

aprobarea Protocolului de colaborare încheiat între I.T.P.F. Timişoara şi  Municipiul Timişoara
1. Descrierea situatiei actuale


Obiectivul de investiţii „Trafic Management şi supraveghere video” a fost inclus în cadrul proiectelor prioritare pentru atragerea de finanţare nerambursabilă. Obiectivul general al proiectului este îmbunătăţirea fluxului rutier şi al siguranţei cetăţeanului în Municipiul Timişoara. 


Pentru îndeplinirea atribuțiilor Poliției Române legate de supravegherea și controlul circulației pe drumurile publice, îmbunătățirea organizării și sistematizării circulației, asigurarea respectării ordinii și liniștii publice, prevenirea și descoperirea infracțiunilor, în special cele contra siguranţei pe drumurile publice, Inspectoratul de Poliție Județean Timiș va primi acces la facilitățile sistemului “Trafic management și supraveghere video”.

Proiectul ,,Trafic management şi supraeveghere video” a fost finalizat şi este funcţional începând cu data de 28.10.2016. Instituţia noastră asigură personal pentru acest proiect, respectiv operatori şi personal pentru mentenanţa sistemului, astfel că este necesară şi reglementarea furnizării unor imagini către I.T.P.F. Timişoara.

2. Schimbari preconizate și rezultate așteptate

Prin aprobarea proiectului se va reglementa colaborarea dintre I.T.P.F. Timişoara şi Municipiul Timişoara, în scopul stabilirii condițiilor concrete furnizare a unor imagini înregistrate de camerele de supravegere video din sistemul “Trafic management și supraveghere video”.

3. Alte informatii - Nu este cazul.
4. Concluzii
Pentru asigurarea corecta  a imaginilor furnizate de sistemul “Trafic management și supraveghere video”, şi luând în considerare rolul Poliției Române de supraveghere și control, de a colabora cu autoritățile publice locale pentru siguranţa naţională şi ordinea de drept, consider necesară și oportună aprobarea Protocolului de colaborare încheiat între I.T.P.F. Timişoara şi  Municipiul Timişoara.

